CONDICIONS D'ÚS DE LES LLISTES DE DISTRIBUCIÓ DE LA UA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1930)
  + [Valencià](/va/acuerdo/1930)






Selector de idioma

Leer

* [Español](/es/acuerdo/1930)
* [Valencià](/va/acuerdo/1930)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONDICIONS D'ÚS DE LES LLISTES DE DISTRIBUCIÓ DE LA UA[Butlletí Oficial Universitat d'Alacant](/ca/Publicacion)
===============================================================================================================

Secretaria General

Butlletí Oficial Universitat d'Alacant





CONDICIONS D'ÚS DE LES LLISTES DE DISTRIBUCIÓ DE LA UA

Data d'aprovació
:   22/12/2011

Data de publicació
:   12/01/2012

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=1930.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1930)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1930)
  + [Compartir acuerdo en 

    X](https://twitter.com/intent/tweet?via=UA_Universidad&text=CONDICIONS D'ÚS DE LES LLISTES DE DISTRIBUCIÓ DE LA UA&url=https://www.boua.ua.es/va/acuerdo/1930)

**Títol:** CONDICIONS D'ÚS DE LES LLISTES DE DISTRIBUCIÓ DE LA UA

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 22 de desembre de 2011

CONDICIONS D'ÚS DE LES LLISTES DE DISTRIBUCIÓ DE LA UA   
  
  
1. Definició   
  
Una llista de distribució és un conjunt d'adreces electròniques associades a una única adreça de correu. Així, un missatge enviat a aquesta adreça de correu es distribueix a totes les altres. És una eina molt útil per a grups de treball o de debats que hagen de llegir regularment el correu. La llista està gestionada per un administrador, la missió principal del qual és fer que es respecten les normes mínimes de l'ús correcte en la xarxa.   
  
Una llista de distribució ofereix moltes funcionalitats com ara:   
-Possibilitat de subscripció o baixa en la llista per part dels usuaris.   
-Potestat de l'administrador per a decidir qui s'hi pot subscriure i quins missatges han d'arribar als usuaris.   
-Possibilitat del subscriptor per a deixar de rebre missatges temporalment.   
-Possibilitat de rebre els missatges un a un o agrupats  
  
Hi ha una classe de llistes de distribució amb un tractament especial: les llistes de distribució institucionals. Entre aquestes llistes hi ha la que engloba totes les adreces de la UA, la del PAS, la del PDI, la dels becaris, etc. No és possible subscriure's a aquestes llistes ni donarse'n de baixa; l'usuari hi és inclòs segons el col¿lectiu a què pertany. L'Oficina de Comunicació administrarà aquestes llistes i serà l'encarregada de difondre'n els missatges.   
  
2. Creació de llistes de distribució   
  
Qualsevol PDI o PAS de la Universitat pot sol¿licitar la creació d'una llista de distribució. El sol¿licitant de la llista en serà l'administrador.   
  
Les llistes de distribució han d'ajustar-se, en tot cas, a les condicions d'ús dels recursos informàtics i de comunicacions de la Universitat d'Alacant i a les condicions d'ús del correu electrònic.   
  
3. Els administradors   
  
L'administrador ha de vetlar pel compliment de les condicions d'ús de les llistes.   
L'administrador de la llista de correu és responsable de gestionar-ne adequadament els subscriptors i donar-los de baixa quan ho sol¿liciten.   
L'administrador és responsable de notificar que una llista ha deixat de ser útil i, per tant, ha de ser donada de baixa.   
L'administrador ha d'estar pendent dels missatges d'administració de la llista per a verificar-ne el correcte funcionament.   
Cal el consentiment de l'usuari per a ser donat d'alta en una llista. A més, tots els usuaris han de conèixer la manera de donar-se'n de baixa.   
Només l'administrador de la llista pot veure el llistat d'usuaris subscrits.   
El no compliment de les obligacions com a administrador comporta el tancament de la llista i la impossibilitat de crear-ne de noves.   
  
4. Els subscriptors   
  
Les relacions dels subscriptors amb les llistes de distribució s'han d'ajustar a les condicions d'ús dels recursos informàtics i de comunicacions de la Universitat d'Alacant, a les condicions d'ús del correu electrònic, al que disposa aquesta pàgina i a les normes pròpies de funcionament de les llistes de distribució a què estiguen subscrits. Les modificacions d'aquestes normes de comportament han de ser convenientment anunciades. La participació en les llistes de distribució de la UA implica l'acceptació de les normes aplicables.   
  
Els subscriptors de les llistes de distribució de la UA tenen dret a:   
  
-Subscriure's i donar-se de baixa lliurement de les llistes de distribució de la UA en les condicions aplicables a cada llista.   
-Enviar i rebre correu electrònic a les llistes de distribució a què estiguen subscrits, per a difondre lliurement informació, opinions o idees, dins del marc temàtic de cada llista, sense més limitacions que les derivades de les normes aplicables.   
-Ser respectats en la dignitat personal i professional, tant per la resta de membres de les llistes de distribució com per part dels administradors.   
-Ser respectats en la privacitat de les dades personals, que no podran ser facilitades a tercers ni utilitzades per a finalitats diferents de les del funcionament de la llistes de distribució sense el consentiment dels titulars.   
-Ser informats de les normes tècniques i de funcionament pròpies de cada llista de distribució i de les possibles modificacions d'aquestes.   
-Obtenir l'empara de l'administrador de la llista, en cas que els seus drets siguen vulnerats per altres subscriptors. En conseqüència, tenen dret a conèixer el nom i l'adreça electrònica de l'administrador de la llista.   
-No ser censurats o donats de baixa de les llistes sense un motiu justificat.   
  
Els subscriptors de llistes de distribució de la UA tenen l'obligació de:   
  
-Abstenir-se d'utilitzar la llista de distribució per a finalitats alienes a aquesta.   
-Acatar, en les llistes de subscripció moderades, els criteris dels administradors.   
-Respectar la persona, la dignitat, les creences i les opinions de la resta de membres de les llistes de distribució i dels administradors.   
-Respectar les normes de funcionament aplicables a les llistes de distribució.   
-Respectar i garantir la privadesa de les dades de caràcter personal que coneguen arran d'haver-se subscrit a la llista i abstenir-se de facilitar-les a tercers, sense la corresponent autorització, i d'utilitzar-les per a finalitats alienes a la llista.   
-Respectar la propietat intel¿lectual de la resta de membres de la llista i abstenir-se de redistribuir o reenviar els missatges d'altres membres sense l'autorització dels autors.   
-Abstenir-se d'enviar publicitat de qualsevol classe a través de les llistes de distribució, cartes de cadena i resta d'enviaments semblants.   
-Fer un ús racional de les llistes de distribució i abstenir-se de fer enviaments d'interès purament particular o amb arxius adjunts no sol¿licitats o de grandària excessiva i, en general, totes aquelles accions que entrebanquen el bon funcionament de la llista de distribució.   
  
L'incompliment d'aquestes obligacions pot comportar l'adopció de mesures per part de l'administrador de la llista o, en cas extrem, per l'administrador del servei en la UA.   
  
Les mesures referides podran consistir en:   
  
-Moderació personal de les contribucions a la llista i posterior avís explicatiu per correu privat.   
-Inhabilitació per a poder enviar aportacions a la llista.   
-Baixa temporal de la llista.   
-Baixa definitiva de la llista.   
-Baixa de totes les llistes de la UA.   
  
Sens perjudici que se'n puguen adoptar altres, pertinents segons el marc normatiu d'aplicació.





[Carretera Sant Vicent del Raspeig s/n  
03313 Sant Vicent del Raspeig - Alacant  
 Tel. 04 974 8957 - Fax 49 860 2659](https://www.google.es/maps/@21.069014,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12195&trk=tyah&trkInfo=tarId%9U1755106208177%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)